**שקד ואגוז**

מילים ולחן: רונה קינן

לזכרה של ימפה

בדרום השכונה יש לי פינה
כבר עשר שנים והיא לא משתנה
אותם אנשים פחות או יותר
מדברים זה עם זו מסביב לפסנתר

שמשון פותר חלומות לכולם
לכל תת-מודע יש מקום בשולחן
ג'ניה נוהמת: "מספיק לקשקש!
התחלנו בשש ועכשיו כבר חמש"

שקד ואגוז, הזמן שנגוז
מי יחזיר לנו לילה אבוד
ראיתי אותך בשולחן הסמוך
יפה כמו שרק מכת ברק
כמו שרק מכת ברק

אוריתי ועלמה פרודות כבר מזמן
אבל יש יחסים שהם מעבר לזמן
הן זזות סביב עצמן בתנועות עדינות
מין ריקוד תת-עורי שרק הן מבינות

ויש זוג בפינה שאוכל בשתיקה
הוא מדען רך מבט, היא אשת שמאל ותיקה
לא החלפנו מילה אבל תמיד כשהם שם
יש תחושה נעימה וסמיכה כמו עשן

שקד ואגוז, הזמן שנגוז..

הפסנתר מבולבל, הוא מפקיר את עצמו
לכל מי שרוצה להיות מופקר בעצמו
וכששתינו מספיק והשעה עגולה
השמלה הסגולה פתאום מכחילה

ובראש השנה הנוצרי, רחמנא
יש תמיד מסיבה פרחונית, משונה
כולנו רוקדים כאילו אין עכבה
כאילו אין בעולם דבר מלבד אהבה

שקד ואגוז, הזמן שנגוז..

ויש אישה שאהבתי והיא איננה ודי
לא אמרתי שלום כי לא ידעתי מתי
מן הצחוק הכבד, השרוף, הצרוד
נשאר שקט אטום, געגוע אבוד

קברנו אותה בחמסין בתוך קיר
לא יכולתי לבכות, התביישתי לשיר
נצמדנו אחר כך זה אל זו, זו אל זה
וחזרנו איש-איש אל המולת ההווה

שקד ואגוז, הזמן שנגוז
מי יחזיר לנו לילה אבוד
ראיתי אותך בשולחן הסמוך
יפה כמו שרק מכת ברק
כמו שרק מכת ברק
יכולה

שקד ואגוז, לילות ג'וז ולוז

**credits**

from [זמן התפוז](https://ronakenan.bandcamp.com/album/--6), released March 7, 2019

**license**

all rights reserved

https://ronakenan.bandcamp.com/track/--70